DELTA บวก 2% ขานรับกำไรไตรมาส 3 โตเหนือคาด โบรกฯ ปรับประมาณการปี 63-64 เพิ่ม
DELTA บวก 2% ขานรับกำไรไตรมาส 3 โตเหนือคาด โบรกฯ ปรับประมาณการปี 63-64 เพิ่ม ล่าสุดอยู่ที่ 183 บาท บวก 3.50 บาท หรือ 1.95% มูลค่าซื้อขาย 67.88 ล้านบาท
DELTA บวก 2% ขานรับกำไรไตรมาส 3 โตเหนือคาด โบรกฯ ปรับประมาณการปี 63-64 เพิ่ม ล่าสุดอยู่ที่ 183 บาท บวก 3.50 บาท หรือ 1.95% มูลค่าซื้อขาย 67.88 ล้านบาท
27 ต.ค. 2563

บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ล่าสุด ณ เวลา 10.04 น. อยู่ที่ 183 บาท บวก 3.50 บาท หรือ 1.95% สูงสุดที่ 183.50 บาท ต่ำสุดที่ 182 บาท ด้วยมูลค่าซื้อขาย 67.88 ล้านบาท ทั้งนี้ ราคาหุ้นปรับตัวขึ้น หลังรายงานผลการดำเนินงานประจำไตรมาส 3/63 มีกำไรเพิ่มขึ้นกว่า 3 เท่าตัว
โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ แนะนำ “ถือ หุ้น DELTA โดยบริษัทรายงาน Core profit ไตรมาส 3/63 เท่ากับ 2.5 พันล้านบาท เติบโตก้าวกระโดด 329% เมื่อเทียบจากปีก่อน และ 25% เมื่อเทียบจากไตรมาสก่อน ดีกว่าที่บล.ดีบีเอส วิคเคอร์ส (ประเทศไทย) และตลาดคาดการณ์ไว้ 5% และ 9% ตามลำดับ
ส่วนรายได้รูปดอลลาร์ไตรมาส 3/63 เติบโต 38% เมื่อเทียบจากปีก่อน และ 23% เมื่อเทียบจากไตรมาสก่อน เป็น 556 ล้านดอลลาร์ ดีกว่าที่ประเมินไว้ ซึ่งมาจากการเพิ่มขึ้นของอุปสงค์ Cloud storage, ผลิตภัณฑ์ที่เกี่ยวกับ Data centre และ Power supply สำหรับรถยนต์ EV
ทั้งนี้ได้ปรับราคาพื้นฐานเป็น 184 บาท อิงกับ P/E ปี 2564 ที่ 30 เท่า จากเดิม 172 บาท โดยแนวโน้มไตรมาส 4/63 ยอดขายยังแข็งแกร่งแต่จะอ่อนลงเมื่อเทียบจากไตรมาสก่อน และได้ปรับเพิ่มคาดการณ์กำไรสุทธิปี 2563-2564 เพิ่มขึ้น 6% และ 7% ตามลำดับ สะท้อนสมมติฐานยอดขายและอัตรากำไรจากการดำเนินงานที่ดีขึ้น  
ด้าน บล.ยูโอบี เคย์เฮียน ระบุในบทวิเคราะห์ ปรับคำแนะนำจาก “ขาย” เป็น “ซื้อ” ที่ราคาเป้าหมาย 224 บาท โดยกำไรหลักไตรมาส 3/63 ของ DELTA อยู่ที่ 2.5 พันล้านบาท มากกว่าประมาณการของบล.ยูโอบี เคย์เฮียน และตลาด อัตรากำไรขั้นต้นดีขึ้นเป็น 26.1% และ SG&amp;A-to-sales ลดลง แม้อัตราส่วน Forward PE มีราคาแพงแต่ราคาหุ้นในระยะสั้นยังเติบโตมากกว่าตลาด ในขณะที่อัตราส่วน P/S ยังค่อนข้างต่ำเมื่อเทียบกับหุ้นอื่นในภูมิภาค